
Perusopetuksen arviointikriteerit kuudennen vuosiluokan päätteeksi

Äidinkieli ja kirjallisuus

Oppilaan oppimisen ja osaamisen arviointi äidinkieli ja kirjallisuus -oppiaineessa vuosiluokilla 3–6

Arviointi ja siihen perustuva palaute on monipuolista, konkreettista ja oppimisen taitoja kehittävää. Arviointi nivotaan kiinteäksi osaksi oppimisprosessia. Arviointi perustuu monipuoliseen dokumentointiin siitä, miten oppilaiden laajenevat kielelliset taidot ja tekstien tuottaminen sekä tulkinta kehittyvät ja mitkä ovat heidän tietonsa kielestä, kirjallisuudesta ja muusta kulttuurista. 

Oppilaita ohjataan arvioimaan omaa ja muiden työskentelyä, ilmaisua ja tuotoksia. Oppimista tukevan, monipuolisen ja erittelevän arvioinnin ja palautteen avulla oppilaita autetaan tulemaan tietoiseksi omista taidoistaan, tiedoistaan ja työskentelyprosesseistaan ja he saavat välineitä niiden kehittämiseen. Oppimisen edistymisen kannalta keskeisiä ovat äidinkielen ja kirjallisuuden oppimäärien eri tavoitealueiden perustaidot ja niihin johtavat työskentelyprosessit ja oppimisstrategiat. 

Äidinkielen ja kirjallisuuden oppimäärän sanallista arviota tai arvosanaa antaessaan opettaja arvioi oppilaiden osaamista suhteessa paikallisessa opetussuunnitelmassa vuosiluokittain 3–6 kohdennettuihin tavoitteisiin. Lukuvuosiarviointi 6. luokalla perustuu paikallisessa opetussuunnitelmassa kyseiselle vuosiluokalle kohdennettuihin oppiaineen opetuksen tavoitteisiin. 

[bookmark: _Hlk138860903]Määritellessään osaamisen tasoa 6. vuosiluokan lukuvuositodistusta varten opettaja käyttää äidinkielen ja kirjallisuuden valtakunnallisia arviointikriteereitä. Oppilas on saavuttanut äidinkielen ja kirjallisuuden oppimäärän tavoitteet arvosanan 5, 7, 8 tai 9 mukaisesti, kun oppilaan osaaminen vastaa pääosin kyseisen arvosanan kriteereissä kuvattua osaamisen tasoa. Arvosanojen 4, 6 ja 10 mukaisen osaamisen kokonaisarviointi muodostetaan äidinkielen ja kirjallisuuden oppimäärän tavoitteiden pohjalta ja suhteessa edellä mainittuihin lukuvuosiarvioinnin kriteereihin. Paremman osaamisen tason saavuttaminen jonkin tavoitteen osalta voi kompensoida hylätyn tai heikomman suoriutumisen jonkin muun tavoitteen osalta. Työskentelyn arviointi sisältyy äidinkielen ja kirjallisuuden lukuvuosiarviointiin ja siitä muodostettavaan arvosanaan. Kriteerikuvauksissa alempien arvosanojen osaamisen kuvaukset sisältyvät ylemmän arvosanan kuvauksiin. 
[bookmark: _4ql0w84adf30][bookmark: _Toc134535174]Suomen kieli ja kirjallisuus

	Opetuksen tavoite
 
	Sisältö-alue
	Opetuksen tavoitteista johdetut oppimisen tavoitteet
	Arvioinnin kohteet
 
	Osaamisen kuvaus arvosanalle 5
	Osaamisen kuvaus arvosanalle 7
	Osaamisen kuvaus arvosanalle 8
	Osaamisen kuvaus arvosanalle 9

	Vuorovaikutustilanteissa toimiminen

	T1 opastaa oppilasta vahvistamaan taitoaan toimia rakentavasti erilaisissa viestintäympäristöissä ja ilmaisemaan mielipiteensä
	S1
	Oppilas vahvistaa taitoaan toimia erilaisissa vuorovaikutustilan-teissa sekä taitoaan ilmaista mielipiteensä.
	Toiminta vuorovaikutus-tilanteissa
	Oppilas osaa toimia itselleen tutuissa ja epämuodollisissa vuorovaikutus-tilanteissa.

Oppilas osaa ilmaista ajatuksiaan vastaamalla esitettyihin kysymyksiin.
	Oppilas osaa toimia tavanomaisissa vuorovaikutus-tilanteissa.

Oppilas osaa ilmaista ajatuksiaan ja mielipiteitään.
	Oppilas osaa toimia erilaisissa vuorovaikutus-tilanteissa.

Oppilas osaa ilmaista ajatuksiaan ja mielipiteitään sekä esittää mielipiteelleen joitakin perusteluja.
	Oppilas osaa toimia rakentavasti monenlaisissa vuorovaikutus-tilanteissa.

Oppilas osaa ilmaista mielipiteitään ja perustella niitä tilanteeseen sopivalla tavalla.

	T2 ohjata oppilasta huomaamaan omien kielellisten ja viestinnällisten valintojensa vaikutuksia ja huomioimaan toisten tarpeita ryhmäviestintä-tilanteissa
	S1
	Oppilas oppii huomaamaan omien kielellisten ja viestinnällisten valintojen vaikutuksia ryhmäviestintätilan-teissa ja ottamaan muut ryhmän jäsenet huomioon.
	Ryhmäviestin-nän taidot
	Oppilas osaa kuunnella muita ja osallistuu keskusteluun asiallisesti.
	Oppilas osaa käyttää erilaisia kielellisiä keinoja osallistuessaan keskusteluun ryhmätilanteessa.

Oppilas osaa mukauttaa viestintäänsä jonkin verran tilanteeseen sopivaksi.
	Oppilas osaa hyödyntää kielellisten keinojen lisäksi äänenkäytön, viestien kohdentamisen ja kontaktinoton taitoja erilaisissa ryhmätilanteissa.

Oppilas osaa mukauttaa viestintäänsä ryhmätilanteeseen sopivaksi ja ottaa muut osallistujat huomioon.
	Oppilas osaa mukauttaa kielellisiä ja viestinnällisiä keinojaan tilanteeseen sopivalla tavalla.

Oppilas osaa toimia rakentavasti ryhmässä ja ottaa muiden näkemykset huomioon keskustellessaan.

	T3 ohjata oppilasta käyttämään luovuuttaan ja ilmaisemaan itseään monipuolisesti erilaisissa viestintä- ja esitystilanteissa, myös draaman avulla
	S1
	Oppilas oppii käyttämään luovuuttaan ja ilmaisemaan itseään monipuolisesti erilaisissa viestintä- ja esitystilanteissa.
 
	Esiintymisen taidot
 
	Oppilas osaa pitää lyhyen ja yksinkertaisen puhe-esityksen konkreettisesta, itselleen tutusta aiheesta apukysymysten avulla.

Oppilas osaa ilmaista itseään ymmärrettävästi.
	Oppilas osaa pitää lyhyen valmistellun puhe-esityksen itselleen tutusta aiheesta.

Oppilas osaa käyttää joitakin kokonaisilmaisun keinoja esiintyessään.
 
	Oppilas osaa pitää lyhyen valmistellun puhe-esityksen.

Oppilas osaa käyttää kokonaisilmaisun keinoja esiintyessään.
	Oppilas osaa pitää valmistellun puhe-esityksen.

Oppilas osaa käyttää monipuolisesti kokonaisilmaisun keinoja esiintyessään.

	T4 kannustaa oppilasta kehittämään myönteistä viestijäkuvaa sekä halua ja kykyä toimia erilaisissa, myös monimediaisissa vuorovaikutustilanteissa
	S1
	Oppilas oppii havainnoimaan omaa viestintäänsä ja tunnistamaan vahvuuksiaan sekä kehittämisalueitaan.
	Vuorovaikutus-taitojen kehittäminen
 
 
	Oppilas osaa nimetä jonkin viestinnällisen vahvuutensa tai kehittämis-kohteensa.
	Oppilas osaa kuvata itseään viestijänä ja nimetä muutaman vahvuutensa ja kehittämiskohteen.
	Oppilas osaa kuvata vahvuuksiaan ja kehittämiskohteitaan viestijänä.

Oppilas osaa ottaa vastaan palautetta ja antaa niukkaa palautetta.
 
	Oppilas osaa arvioida omia viestintätaitojaan.

Oppilas osaa ottaa vastaan ja hyödyntää palautetta omasta toiminnastaan sekä antaa monipuolista palautetta.

	Tekstien tulkitseminen


	T5 ohjata oppilasta sujuvoittamaan lukutaitoaan ja käyttämään tekstin ymmärtämisen strategioita sekä tarkkailemaan ja arvioimaan omaa lukemistaan
	S2
	Oppilas sujuvoittaa lukemistaan ja oppii käyttämään tekstin ymmärtämisen strategioita sekä tarkkailemaan ja arvioimaan omaa lukemistaan.
	Lukutaidon kehittyminen
	Oppilas osaa lukea rakenteeltaan ja kieleltään yksinkertaisia tekstejä hitaasti.

Oppilas osaa ohjatusti käyttää jotakin yksinkertaista tekstinymmärtä-misen perusstrategiaa.

Oppilas osaa nimetä jonkin yksittäisen kehittämiskohteensa lukijana.
	Oppilas osaa lukea rakenteeltaan ja kieleltään yksinkertaisia tekstejä melko sujuvasti.

Oppilas osaa käyttää jotakin yksinkertaista tekstinymmärtä-misen perusstrategiaa.

Oppilas osaa tarkkailla omaa lukemistaan ja kuvata itseään lukijana.
	Oppilas osaa lukea ikätasolleen sopivia tekstejä sujuvasti.


Oppilas osaa käyttää tavallisimpia tekstinymmärtämisen perusstrategioita.

Oppilas osaa tarkkailla ja arvioida itseään lukijana.
 
	Oppilas osaa lukea monenlaisia ikätasolleen sopivia tekstejä sujuvasti.

Oppilas osaa käyttää tekstinymmärtä-misen perusstrategioita monipuolisesti ja tarkoituksenmukai-sesti.

	T6 opastaa oppilasta kehittämään monimuotoisten tekstien erittelyn, arvioinnin ja tulkitsemisen taitoja ja laajentamaan sana- ja käsitevarantoaan sekä edistämään ajattelutaitojaan
	S2
	Oppilas kehittää monimuotoisten tekstien erittelyn, arvioinnin ja tulkitsemisen taitoja ja laajentaa sana- ja käsitevarantoaan.
	Tekstien erittely ja ymmärtäminen
	Oppilas osaa selostaa jotakin tekstin sisällöstä apukysymysten avulla.

Oppilas osaa tunnistaa teksteistä itselleen uusia sanoja ja käsitteitä.

Oppilas osaa tunnistaa ohjatusti joitakin yksinkertaisille tekstilajeille tyypillisiä piirteitä.
	Oppilas osaa erottaa tekstin pääasioita ja nimetä ohjatusti tekstin jonkin tavoitteen.

Oppilas osaa ohjatusti päätellä itselleen uusien sanojen ja käsitteiden merkityksiä.

Oppilas osaa tehdä ohjatusti havaintoja kertovien, kuvaavien, ohjaavien ja yksinkertaisten kantaa ottavien tekstien joistakin kielellisistä ja visuaalisista piirteistä.
 
	Oppilas osaa ohjatusti tehdä havaintoja tekstin rakentamista merkityksistä ja pohtia sen tavoitteita. 

Oppilas osaa päätellä itselleen uusien sanojen ja käsitteiden merkityksiä.

Oppilas osaa kuvata ohjatusti tavallisimpien kertovien, kuvaavien, ohjaavien ja yksinkertaisten kantaa ottavien tekstien keskeisiä kielellisiä, visuaalisia ja 
tekstuaalisia piirteitä.
	Oppilas osaa tehdä havaintoja tekstin rakentamista merkityksistä ja pohtia sen tavoitteita.

	T7 ohjata oppilasta tiedonhankintaan, monipuolisten tiedonlähteiden käyttöön ja tiedon luotettavuuden arviointiin
	S2
	Oppilas oppii hankkimaan tietoa, käyttämään monipuolisia tiedonlähteitä ja arvioimaan tiedon luotettavuutta.
	Tiedonhankinta-taidot ja lähdekriittisyys
	Oppilas osaa etsiä ohjatusti yksittäisiä tietoja annetuista lähteistä.
	Oppilas osaa käyttää lähteenä eri tekstiympäristöjä sekä hakea ohjatusti tietoa niistä.

Oppilas osaa ohjatusti tehdä havaintoja käyttämiensä lähteiden luotettavuudesta.
	Oppilas osaa käyttää erilaisia lähteitä sekä hakea tietoa niistä.

Oppilas osaa nimetä joitakin lähteiden luotettavuuteen liittyviä piirteitä.
	Oppilas osaa käyttää monipuolisesti erilaisia lähteitä.

	T8 kannustaa oppilasta kehittämään kirjallisuudentunte-musta ja kiinnostustaan lapsille ja nuorille tarkoitettua kirjallisuutta, media- ja muita tekstejä kohtaan, luomalla mahdollisuuksia myönteisiin lukukokemuksiin ja elämyksiin, tiedonhalun tyydyttämiseen sekä lukukokemusten jakamiseen, myös monimediaisissa ympäristöissä
	S2
	Oppilas kehittää kirjallisuudentunte-mustaan ja kiinnostustaan lapsille ja nuorille tarkoitettua kirjallisuutta sekä media- ja muita tekstejä kohtaan sekä oppii jakamaan lukukokemuksiaan myös monimediaisissa ympäristöissä.
	Lapsille ja nuorille tarkoitetun kirjallisuuden ja tekstien tuntemus ja lukukokemusten jakaminen
	Oppilas osaa ohjatusti selostaa yksinkertaisen fiktiivisen tekstin juonen.

Oppilas osaa apukysymysten avulla kertoa luku-, kuuntelu- ja katselukokemuk-sistaan.
 
	Oppilas osaa kuvailla fiktiivisten tekstien piirteitä käyttämällä käsitteitä juoni ja henkilö.

Oppilas osaa kuvata pintapuolisesti luku-, kuuntelu- ja katselukokemuk-siaan.
	Oppilas osaa eritellä fiktiivisiä tekstejä käyttämällä käsitteitä juoni, henkilö, kertoja sekä tapahtumapaikka ja -aika.

Oppilas osaa kuvata luku-, kuuntelu- ja katselukokemuksiaan.
	Oppilas osaa eritellä fiktiivisiä tekstejä käyttämällä tarkoituksenmukaisia käsitteitä.

Oppilas osaa kuvata monipuolisesti ja pohtia luku-, kuuntelu- ja katselukokemuk-siaan.

	Tekstien tuottaminen

	T9 rohkaista oppilasta ilmaisemaan kokemuksiaan, ajatuksiaan ja mielipiteitään ja vahvistamaan myönteistä kuvaa itsestään tekstien tuottajana
	S3
	Oppilas oppii ilmaisemaan kokemuksiaan, ajatuksiaan ja mielipiteitään ja vahvistaa myönteistä kuvaa itsestään tekstien tuottajana.
	Kokemusten, ajatusten ja mielipiteiden ilmaiseminen sekä tekstin tuottamisen taitojen kehittäminen
	Oppilas osaa tuottaa mallien tai apukysymysten avulla tekstejä, joissa hän ilmaisee ajatuksiaan, kokemuksiaan tai mielipiteitään.

Oppilas osaa ohjatusti nimetä jonkin yksittäisen kehittämis-kohteensa tekstin tuottajana.
	Oppilas osaa ohjatusti tuottaa tekstejä, joissa hän ilmaisee kokemuksiaan, ajatuksiaan ja mielipiteitään ymmärrettävästi.

Oppilas osaa kuvata itseään tekstin tuottajana ja nimetä jonkin vahvuuden ja kehittämiskohteen.
	Oppilas osaa tuottaa ajatuksiaan, kokemuksiaan ja mielipiteitään ilmaisevia tekstejä.

Oppilas osaa eritellä vahvuuksiaan ja kehittämiskohteitaan tekstin tuottajana.
 
	Oppilas osaa tuottaa monipuolisesti ja sujuvasti kokemuksiaan, ajatuksiaan ja mielipiteitään ilmaisevia tekstejä.

Oppilas osaa arvioida realistisesti itseään tekstin tuottajana.

	T10 kannustaa ja ohjata oppilasta kielentämään ajatuksiaan ja harjoittelemaan kertovien, kuvaavien, ohjaavien ja yksinkertaisten kantaa ottavien tekstien tuottamista, myös monimediaisissa ympäristöissä
	S3
	Oppilas oppii tuottamaan kertovia, kuvaavia, ohjaavia ja yksinkertaisia kantaa ottavia tekstejä, myös monimediaisissa ympäristöissä.
	Tekstilajien hallinta
	Oppilas osaa tuottaa mallien tai apukysymysten avulla yksinkertaisia kertovia tekstejä itselleen tutuista aiheista.
 
	Oppilas osaa tuottaa ohjatusti kertovia, kuvaavia ja ohjaavia tekstejä sekä käyttää joitakin niille tyypillisiä ilmaisutapoja.
 
	Oppilas osaa ohjatusti käyttää kertoville, kuvaaville, ohjaaville ja yksinkertaisille kantaa ottaville teksteille tyypillisiä ilmaisutapoja.
 
	Oppilas osaa käyttää tarkoituksenmukai-sesti kertoville, kuvaaville, ohjaaville ja yksinkertaisille kantaa ottaville teksteille tyypillisiä ilmaisutapoja.
 

	T11 ohjata oppilasta edistämään käsinkirjoittamisen ja näppäintaitojen sujuvoitumista ja vahvistamaan kirjoitetun kielen ja tekstien rakenteiden ja oikeinkirjoituksen hallintaa
	S3
	Oppilas sujuvoittaa käsin kirjoittamista ja näppäintaitoja sekä vahvistaa kirjoitetun kielen ja tekstien rakenteiden ja oikeinkirjoituksen hallintaa.
	Kirjoitustaidon kehittyminen ja kirjoitetun kielen hallinta
	Oppilas osaa kirjoittaa käsin sekä tieto- ja viestintäteknologiaa hyödyntäen lyhyitä yhtenäisiä tekstejä, joista saa selvää.

Oppilas osaa käyttää yksinkertaisia virke- ja lauserakenteita sekä käyttää satunnaisesti virkkeen lopetusmerkkejä ja isoa alkukirjainta virkkeen alussa ja erisnimissä. Ilmaisussa on paljon puheenvarai-suutta.
	Oppilas osaa kirjoittaa tekstejä melko sujuvasti sekä käsin kirjoittaen että tieto- ja viestintäteknologiaa hyödyntäen.

Oppilas osaa ohjatusti otsikoida tekstinsä, muotoilla virkkeitä ja käyttää muutamia erilaisia lauserakenteita sekä noudattaa joitakin kirjoitetun yleiskielen käytänteitä.
 
	Oppilas osaa kirjoittaa tekstejä sujuvasti sekä käsin että tieto- ja viestintäteknologiaa hyödyntäen.

Oppilas osaa ohjatusti otsikoida ja jaksottaa tekstinsä sekä hallitsee keskeiset kirjoitetun yleiskielen käytänteet.
	Oppilas osaa kirjoittaa sujuvasti ja selkeästi käsin sekä tuottaa tekstiä tieto- ja viestintäteknologiaa hyödyntäen.

Oppilas osaa otsikoida ja jaksottaa tekstinsä tarkoituksenmukaisella tavalla ja hallitsee kirjoitetun yleiskielen käytänteitä.

	T12 kannustaa oppilasta kehittämään tekstin tuottamisen prosesseja ja taitoa arvioida omia tekstejä, tarjota mahdollisuuksia tekstien tuottamiseen yhdessä, rakentavan palautteen antamiseen ja saamiseen, ohjata ottamaan huomioon tekstin vastaanottaja sekä toimimaan eettisesti verkossa yksityisyyttä ja tekijänoikeuksia kunnioittaen
	S3
	Oppilas kehittää tekstin tuottamisen prosessejaan ja taitoaan tuottaa tekstiä yhdessä, arvioida omia ja muiden tekstejä ja ottaa vastaan palautetta omista teksteistä. Hän oppii toimimaan eettisesti verkossa yksityisyyttä ja tekijänoikeuksia kunnioittaen.
	Tekstin tuottamisen prosessin hallinta ja eettinen viestintä
	Oppilas osaa ideoida ja tuottaa tekstiä mallien tai apukysymysten avulla.

Oppilas osaa tehdä joitakin pintatason havaintoja omasta tekstistään.
 
	Oppilas osaa ohjatusti suunnitella ja tuottaa tekstiä sekä yksin että ryhmässä.

Oppilas osaa tehdä ohjatusti havaintoja omasta tekstistään. Hän osaa antaa niukkaa palautetta toisten teksteistä.

Oppilas osaa käyttää mekaanisesti lähteitä.

Oppilas noudattaa ohjatusti tekijänoikeuksia.
	Oppilas osaa ohjatusti muokata tekstiään palautteen pohjalta.

Oppilas osaa arvioida omia tekstejään sekä antaa ja vastaanottaa palautetta teksteistä.

Oppilas osaa ohjatusti käyttää lähteitä.

Oppilas noudattaa tekijänoikeuksia.
 
	Oppilas osaa muokata tekstinsä rakennetta ja kieltä.

Oppilas osaa arvioida omia tekstejään ja vastaanottaa palautetta sekä antaa rakentavaa palautetta muiden teksteistä.

Oppilas osaa käyttää lähteitä tarkoituksenmukai-sella tavalla.

	Kielen, kirjallisuuden ja kulttuurin ymmärtäminen

	T13 ohjata oppilasta vahvistamaan kielitietoisuuttaan, innostaa häntä tutkimaan ja tarkkailemaan kieltä ja sen eri variantteja ja harjaannuttaa käyttämään käsitteitä, joiden avulla kielestä ja sen rakenteista puhutaan ja auttaa ymmärtämään kielellisten valintojen vaikutuksia
	S4
	Oppilas oppii vahvistamaan kielitietoisuuttaan, tutkimaan ja tarkkailemaan kieltä ja sen eri variantteja sekä käyttämään käsitteitä, joiden avulla kielestä ja sen rakenteista puhutaan. Hän oppii ymmärtämään kielellisten valintojen vaikutuksia.
	Kielen tarkastelun kehittyminen
 
	Oppilas osaa tehdä satunnaisia havaintoja joistakin kielenkäyttö-tilanteista.

Oppilas osaa nimetä joitakin kielen ja tekstien piirteitä ja rakenteita.
	Oppilas osaa tehdä havaintoja erilaisista kielenkäyttö-tilanteista.

Oppilas osaa nimetä useita kielen ja tekstien piirteitä ja rakenteita.
 
	Oppilas osaa tehdä havaintoja kielellisten valintojen vaikutuksista eri tilanteissa.

Oppilas osaa kuvailla sopivien käsitteiden avulla erilaisissa tilanteissa tuotettujen kielen ja tekstien piirteitä ja rakenteita.
 
	Oppilas osaa tehdä monipuolisia havaintoja kielellisten valintojen vaikutuksista suhteessa kielenkäyttötilanteen tavoitteeseen.

Oppilas osaa kuvailla monipuolisesti sopivien käsitteiden avulla erilaisissa tilanteissa tuotettujen kielen ja tekstien piirteitä ja rakenteita.

	T14 kannustaa oppilasta laajentamaan tekstivalikoimaansa ja lukemaan lapsille ja nuorille suunnattua kirjallisuutta sekä rohkaista lukuharrastukseen ja lukuelämysten jakamiseen ja kirjaston aktiiviseen käyttöön
	S4
	Oppilas laajentaa tekstivalikoimaansa ja lukee lapsille ja nuorille suunnattua kirjallisuutta sekä oppii käyttämään kirjastoa.
	Kirjallisuuden tuntemus ja tekstivalikoiman laajentaminen
	Oppilas on lukenut jonkin lyhyen kaunokirjallisen teoksen ja ikäkaudelleen sopivan tietokirjan.
	Oppilas on lukenut osan sovituista kaunokirjallisista ja tietoteoksista.

Oppilas pitäytyy itselleen tutuissa tekstilajeissa.

[bookmark: _Hlk138860147]Oppilas osaa käyttää kirjastopalveluja ohjatusti.
	Oppilas on lukenut sovitut kaunokirjalliset ja tietoteokset.

Oppilas osaa valita luettavakseen erilaisia ikäkaudelleen sopivia tekstejä.

[bookmark: _Hlk138860174]Oppilas osaa käyttää kirjastopalveluja itsenäisesti.
	Oppilas osaa valita luettavakseen myös itselleen uudenlaisia tekstejä.

Oppilas osaa käyttää kirjastopalveluja monipuolisesti.

	T15 tukea oppilasta kielellisen ja kulttuurisen identiteetin rakentamisessa ja ohjata arvostamaan eri kulttuureja ja kieliä sekä luoda oppilaalle mahdollisuuksia media- ja kulttuuritarjontaan tutustumiseen sekä oman kulttuurin tuottamiseen
	S4
	Oppilas oppii kehittämään omaa kielellistä ja kulttuurista identiteettiään, arvostamaan eri kulttuureja ja kieliä sekä käyttämään mediaa ja kulttuuripalveluja.
	Kielitietoisuu-den ja kulttuurin tuntemuksen kehittyminen
	Oppilas osaa ohjatusti nimetä joitakin kielten ja kulttuuristen piirteiden yhtäläisyyksiä ja eroja.

Oppilas osaa kertoa median ja kulttuuripalve-lujen käytöstään.
	Oppilas osaa nimetä useita kielten ja kulttuuristen piirteiden yhtäläisyyksiä ja eroja.

Oppilas osaa kuvata itseään kiinnostavaa media- ja kulttuuritarjontaa.
 
 
	Oppilas osaa ohjatusti vertailla kielten ja kulttuuristen piirteiden yhtäläisyyksiä ja eroja.

Oppilas osaa kuvata median ja kulttuurin roolia arjessaan.
 
	Oppilas osaa pohtia eri kielten ja kulttuuristen piirteiden yhtäläisyyksiä ja eroja.

Oppilas osaa pohtia media- ja kulttuuritarjonnan merkitystä omaa kokemustaan laajemmin.

